text: #Feminisme Construïm uns serveis públics per avançar cap a una ciutat lliure de violències masclistes | CUP Capgirem Barcelona
  #Feminisme Construïm uns serveis públics per avançar cap a una ciutat lliure de violències masclistes
  26 d'abril de 2016 Actualitat, Capgirant Barcelonaadmin
  Actualment, els serveis socials que intervenen en les situacions de violències masclistes a la ciutat de Barcelona es divideixen en vuit serveis diferents: Centres de Serveis Socials; Punts d'Informació i Atenció a les Dones; Servei d'Atenció als Homes per la Promoció de Relacions no Violentes; Servei d'Atenció, Recuperació i Acollida; Agència Abits –explotació sexual-; Centre d'Urgències i Emergències Socials de Barcelona i 'Equip d'Atenció a Infància i Adolescència.
  Ens trobem doncs, que les treballadores tenen, en els diferents serveis, diferents condicions salarials –en alguns casos, condicions laborals precàries, amb jornades interminables i amb una situació de pressió psicològica evident pel fet de treballar diàriamenten situacions de violències, en el si d'un sistema clarament burocratitzat i fragmentat, on la coordinació entre els treballadors, tan necessària, és una cursa d'obstacles. També existeixen diferències laborals entre les treballadores que són considerades dels Serveis Socials Bàsics i aquelles que tenen un component d'especialització -que, de fet, van anar sortint més tard-, malgrat que els vuit serveis són considerats imprescindibles pel circuit de violències masclistes de la ciutat, tal i com s'exposa en el següent gràfic del web de l'Ajuntament de Barcelona que adjuntem a sota.